Thor Tøllefsen

Thor Egil Tøllefsen (født 18. oktober 1937 i Tromsø, død 21. mars 2013 i Vannavalen) var en norsk lokalpolitiker (Kp og Sp) som var ordfører i Karlsøy kommune fra 1987 til 1999 (for Sp), og fra 2003 til 2007 (for Kp).

Han har vært leder for Kommunenes Sentralforbund (KS) i Troms, og ble tildelt KS-medaljen bare to uker før han døde.

Da han var 17 år gammel dro han til sjøs, og var sjømann i åtte år før han begynte som fyrvokter i 1962. I 1960 flyttet han til Vannvåg i Karlsøy. Han kom inn i kommunestyret for Senterpartiet i 1979, og ble i 1987 ordfører, en posisjon han hadde i tolv år. I 1999 skiftet han fra Senterpartiet til Kystpartiet. Han var igjen ordfører i perioden 2003-2007. Tøllefsen var toppkandidat for Kystpartiet ved stortingsvalget i 2001 og 2005, og var i 2001 like ved å komme inn på Stortinget.

Kilder 
 Ulf L. Vinje: Folk ved havet – Karlsøy kommune 1838-1998 (s. 123, digitalisert av Nasjonalbiblioteket)
 Karlsøy kommune: Thor Tøllefsen (Kystpartiet) blir ny ordfører i Karlsøy (25. september 2003, besøkt 12. februar 2012)
 NRK: Kystpartiet som Joker Nord (30. august 2005, oppdatert 31. august 2005, besøkt 12. februar 2012)
 NRK: – Kystpartiet tapte på Bastesen (13. september 2005, besøkt 12. februar 2012)

Ordførere i Karlsøy
Sp-ordførere i Troms
Lokalpolitikere fra Kystpartiet